Maya Harris

Maya Lakshmi Harris (født 30. januar 1967 i Illinois, USA) er en amerikansk jurist, talskvinne for offentlig politikk og TV-kommentator. Hun er politisk analytiker for MSNBC.

I 2015 ble hun utnevnt av daværende presidentkandidat Hilary Clinton til leder for et team på tre politiske rådgivere for utforme et politisk program for Clintons presidentkampanje frem mot valget i 2016. Hun var tidligere senior fellow ved Center for American Progress. Fra 2008 var Harris visepresident for området «Democracy, Rights and Justice» ved Ford Foundation. Før hun ble medlem av Ford Foundation, var hun direktør for American Civil Liberties Union (ACLU) i Nord-California; dette er den største regionale avdelingen av ACLU.

Som fagskribent har Harris blant annet utgitt utredninger og veiledninger om ansvarlig og rettferdig politiarbeid og om behovet for en politireform i USA.

Hun var kampanjeleder for sin søster Kamala Harris under nominasjonsprosessen i Det demokratiske partiet i 2020, inntil søsterens kampanje ble avsluttet. Hennes motkandidat Joe Biden valgte senere Kamala Harris som sin visepresidentkandidat i Bidens kampanje for å bli USAs neste president. Kamala Harris tiltrådte 20. januar 2021 som USAs visepresident.

Referanser

Eksterne lenker 
 
 

Personer fra Champaign County i Illinois
Personer fra Ford County i Illinois
Personer fra Piatt County i Illinois
Jurister fra USA‎